text: Uheld driller morgentrafikken
  17 maj 2018 kl. 07.21
  To uheld på motorvejen skabte kø-kørsel ved Horsens og Fredericia.
  Opdateret kl. 10.45: Der er nu ryddet op efter begge uheld.
  Tre biler er kørt sammen på motorvej E20, Taulovmotorvejen, i vestgående retning mellem afkørsel 61 Taulov og motorvejskryds Kolding.
  En person er teknisk fastklemt og skal bugseres ud af sit køretøj, inden oprydningsarbejdet kan gøres færdigt.
  Trafikken ledes forbi uheldet i nødsporet, og der skal ifølge Vejdirektoratet forventes forlænget rejsetid – lige nu cirka otte minutter.
  Oprydningsarbejdet forventes tidligst færdigt kl. 9.45.
  Ved Horsens skaber et uheld på E45 Østjyske Motorvej nord for afkørsel 57 Horsens Syd i sydgående retning også kø. 
  En motorcykel er kørt op bag i en bil, og fire biler er kørt sammen. Kun 1. vognbane og nødsporet er åbent. Uheldet trækker cirka fem kilometer kø. Oprydningsarbejdet forventes tidligst færdigt kl. 10.00.
  Der er ingen meldinger om personskade ved uheldet.
  